ประกาศคณะกรรมการข้าราชการฝ่ายศาลปกครอง เรื่อง การกำหนดรหัสพยัญชนะและเลขประจำหนังสือราชการของสำนักงานศาลปกครอง
ประกาศคณะกรรมการข้าราชการฝ่ายศาลปกครอง
ประกาศคณะกรรมการข้าราชการฝ่ายศาลปกครอง
เรื่อง
การกำหนดรหัสพยัญชนะและเลขประจำหนังสือราชการของสำนักงานศาลปกครอง
--------------

 โดยที่มาตรา
76 แห่งพระราชบัญญัติจัดตั้งศาลปกครองและวิธีพิจารณาคดีปกครอง
พ.ศ. 2542 บัญญัติให้สำนักงานศาลปกครองเป็นส่วนราชการที่เป็นหน่วยงานอิสระตามรัฐธรรมนูญและ
มีฐานะเป็นนิติบุคคล
จึงสมควรกำหนดรหัสพยัญชนะใช้แทนชื่อและเลขประจำหนังสือราชการ ของ
สำนักงานศาลปกครอง
 อาศัยอำนาจตามความในมาตรา
84 แห่งพระราชบัญญัติจัดตั้งศาลปกครองและวิธีพิจารณา
คดีปกครอง พ.ศ. 2542 คณะกรรมการข้าราชการฝ่ายศาลปกครองจึงออกประกาศไว้
ดังต่อไปนี้
 ข้อ
1 ให้ใช้ "ศป." เป็นรหัสพยัญชนะของสำนักงานศาลปกครอง
 ข้อ
2
เลขประจำหนังสือราชการของสำนักงานศาลปกครองประกอบด้วยตัวเลขสี่ตัว ตัวเลข
สองตัวแรกหมายถึงสำนักงานศาลปกครอง ให้ใช้ตัวเลข 00
ตัวเลขสองตัวหลังหมายถึงส่วนราชการภายใน
สำนักงานศาลปกครองในระดับกอง สำนัก สถาบัน
ศูนย์และสำนักงานศาลต่าง ๆ ให้เริ่มจากตัวเลข 01
เรียงไปตามลำดับส่วนราชการตามประกาศคณะกรรมการข้าราชการฝ่ายศาลปกครองว่าด้วยการแบ่งส่วน
ราชการและอำนาจหน้าที่ของส่วนราชการในสำนักงานศาลปกครอง
หากมีการเปลี่ยนแปลงโดยยุบ
ส่วนราชการใดให้ปล่อยตัวเลขนั้นว่าง
หากมีการจัดส่วนราชการขึ้นใหม่ให้ใช้เรียงลำดับต่อไป
 ข้อ
3
สำหรับส่วนราชการที่ต่ำกว่าระดับกอง หากจำเป็นต้องออกหนังสือราชการเอง
ให้เลขาธิการสำนักงานศาลปกครองกำหนดเลขรหัส
โดยให้ใส่จุดหลังเลขประจำตามข้อ 2 แล้วต่อด้วย
เลขรหัสที่กำหนดขึ้น

 ประกาศ
ณ วันที่ 12 พฤศจิกายน พ.ศ. 2542
 
อักขราทร จุฬารัตน
 
กรรมการข้าราชการฝ่ายศาลปกครอง
 
ทำหน้าที่ประธานกรรมการข้าราชการศาลปกครอง

[รก.2542/112ก/31/12 พฤศจิกายน 2542]